A Rhizaria egy fajgazdag egysejtű eukariótacsoport. A Chlorarachniophyte csoport és a Paulinella nembe tartozó három faj kivételével nem fotoszintetizálnak, közülük több faj egysejtű algákkal él szimbiózisban. A többsejtű Guttulinopsis vulgaris szintén ide tartozik. Ezt a főcsoportot Cavalier-Smith javaslata alapján hozták létre 2002-ben. Megjelenési formájuk változatos, főként amőbaszerűek, fonalas, hálószerű vagy mikrocsöves állábakkal; bár egyértelmű morfológiai jellegzetességük nincs, elsősorban riboszomális DNS-ük alapján írták le őket. Vázszerkezetüket opál (SiO2), cölesztin (SrSO4), vagy kalcit (CaCO3) alkotja, ez különbözteti meg őket az amőbáktól. Méretük meghaladhatja az 1 cm-t, egyes fajok képesek 1 cm átmérőjű és 1 m-nél hosszabb kolóniákat alkotni. Az állábaikkal elérhető zsákmánnyal táplálkoznak, egyes fajokon algák is megtelepedhetnek.

Jegyzetek

Fordítás 

Rhizaria